armvectores/hy_wikipedia_2023 huggingface dataset:
Տոմանթեա Դարեղեգիսի

Տոմանթեա Դարեղեգիսի (լատ.՝ Tomanthea daralaghezica), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Ուղիղ, պարզ կամ ճյուղավորված ցողուններով բազմամյա բույս է։ Տերևները ամբողջական են կամ քնարաձև հատված։ Զամբյուղները ունեն մեծ, գագաթնային, մեկական բազմածաղիկ։ Ծաղիկները մուգ են գինեգույն ծիրանի, իսկ պսակը ունի խոր հատված։ Սերմնիկը 7 մմ երկարությամբ, 2 մմ լայնությամբ, դեպի ներքև թեթևակի կորացած, բաց դարչնագույն է, իսկ ներքևում՝ սպիտակ։ Պապուսը մանուշակագույն ծիրանի է, 13-18 մմ երկարությամբ։


== Տարածվածություն ==
Հայաստանում հանդիպում է Երևանի (Ուրծի լեռնաշղթա, «Խոսրովի անտառ» պետական արգելոց) և Դարեղեգիսի  ֆլորիստիկական շրջաններում։ Աճում է նաև Նախիջևանում։


== Էկոլոգիա ==
Աճում է ծովի մակարդակից 1100-2000 մ բարձրությունների վրա, միջին և վերին լեռնային գոտիներում, չոր, քարքարոտ, խոտածածկ լանջերին, ժայռոտ տեղերում, խաղողի այգիներում, գիհու նոսրանտառում, լեռնային տափաստանում, ֆրիգանոիդներում։ Ծաղկում է հունիս-հուլիս ամիսներին, պտղաբերում՝ հուլիս-օգոստոս։


== Պահպանություն ==
Վտանգված տեսակ է։ Հարավային Անդրկովկասի էնդեմիկ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Աճում է ինտենսիվ յուրացվող տարածքներում։ Հայաստանի Կարմիր գրքի առաջին հրատարակության մեջ ընդգրկված էր որպես կրճատվող տեսակ։ CITES-ի Բեռնի կոնվենցիաների հավելվածներում ընդգրկված չէ։
Պոպուլյացիայի մի մասը պահպանվում է «Խոսրովի անտառ» պետական արգելոցի տարածքում։


== Ծանոթագրություններ ==
Կալտարակ (այլ կիրառումներ)

Կալտարակ, կարող է վերաբերել՝

Կալտարակ - գետ Ռուսաստանում, Ուշպայի վտակը
Կալտարակ - գետ Ռուսաստանում, Սելեզենի վտակը
Մարիո Գոմես

Մարիո Գոմես Գարսիա (գերմ.՝ Mario Gómez García, ավելի հայտնի որպես՝ Մարիո Գոմես, հուլիսի 10, 1985(1985-07-10), Ռիդլինգեն, Riedlingen VVG, Բիբերախ, Տյուբինգեն, Բադեն-Վյուրթեմբերգ, Գերմանիայի Ֆեդերատիվ Հանրապետություն), գերմանացի պրոֆեսիոնալ ֆուտբոլիստ, հարձակվող։ Վարձավճարով հանդես է գալիս թուրքական «Բեշիկթաշ» ֆուտբոլային ակումբում և Գերմանիայի ֆուտբոլի ազգային հավաքականում։


== Կարիերա ==


=== Ակումբային ===
2003-2009 թվականներին հանդես է եկել գերմանական «Շտուտգարտ» ակումբի կազմում։ 2003-2005 թվականներին վարձավճարով հանդես է եկել գերմանական «Շտուտգարտ 2» ֆուտբոլային ակումբում։ 2009-2013 թվականներին հանդես է եկել գերմանական «Բավարիա Մյունխեն» ֆուտբոլային ակումբում։ 2013 թվականից մինչև հիմա գտնվում է «Ֆիորենտինա» ֆուտբոլային ակումբի կազմում, բայց 2015 թվականին վարձավճարով տեղափոխվել է թուրքական «Բեշիկթաշ»։


== Ազգային հավաքական ==
2000-2001 թվականներին հանդես է եկել Գերմանիայի մինչև 15 տարիքայինների հավաքականում։ 2001-2002 թվականներին հանդես է եկել Գերմանիայի մինչև 17 տարիքայինների հավաքականում։ 2002-2003 թվականներին հանդես է եկել Գերմանիայի մինչև 18 տարիքայինների հավաքականում։ 2002-2004 թվականներին հանդես է եկել Գերմանիայի մինչև 19 տարիքայինների հավաքականում։ 2004-2006 թվականներին հանդես է եկել Գերմանիայի մինչև 20 տարիքայինների հավաքականում։ 2005-2006 թվականներին հանդես է եկել Գերմանիայի մինչև 21 տարիքայինների հավաքականում։ 2007 թվականից մինչև հիմա հանդես է գալիս Գերմանիայի ֆուտբոլի ազգային հավաքականում։


== Վիճակագրություն ==


== Ծանոթագրություններ ==


== Արտաքին հղումներ ==
Официальный сайт
(6681) Պոպկովիչ

(6681) Պոպկովիչ (անգլ.՝ Prokopovich), աստերոիդ աստերոիդների հիմնական գոտում։ Հայտնաբերվել է 1972 թվականի սեպտեմբերի 6-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,205102 ա. մ., առավելագույնը մոտենում է 1,8834 ա. մ. հեռավորության վրա և հեռանում 2,5268 ա. մ.։ Արեգակի շուրջ մեկ ամբողջական պտույտ է կատարում 1196,03 երկրային օրվա ընթացքում, իր ուղեծրով շարժվելով միջինում 0,300996 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6681) Պոպկովիչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հիդրոտեխնիկա

Հիդրոտեխնիկա ( հիդրո... և տեխնիկա), գիտության և տեխնիկայի բնագավառ, որն զբաղվում է ջրային ռեսուրսների ուսումնասիրությամբ, տնտեսական նպատակներով դրանց օգտագործմամբ և ինժեներական կառույցների օգնությամբ՝ ջրերի վնասակար ազդեցության դեմ պայքարով։ Հիդրոտեխնիկան ունի հետևյալ հիմնական ուղղությունները (ըստ ջրային տնտեսության սպասարկվող բնագավառի), ջրային էներգիայի օգտագործում, ջրային ուղիներով նավագնացության և լաստառաքման ապահովում, գյուղատնտեսական հողերի ոռոգում, ջրարբիացում և չորացում, բնակչության, տրանսպորտի ու արտադրական ձեռնարկությունների ջրամատակարարում, բարեկարգված տերիտորիաներից ավելցուկային, աղտոտված ջրերի և կեղտաջրերի հեռացում, ձկնարդյունաբերության համար անհրաժեշտ պայմանների ապահովում և այլն։ Հիդրոտեխնիկայի այսպիսի բաժանումը որոշ չափով պայմանական է, քանի որ ջրերի օգտագործումը, մեծ մասամբ, համալիր բնույթ է կրում, այսինքն՝ միաժամանակ լուծվում են ջրատնտեսական մի քանի խնդիրներ։ Որպես կիրառական գիտություն, հիդրոտեխնիկան հիմնվում է ջրի մասին մի շարք այլ գիտությունների՝ հիդրոլոգիայի, հիդրոմեխանիկայի, հիդրավլիկայի և ինժեներաշինարարական ցիկլի մի շարք գիտական առարկաների՝ ինժեներական երկրաբանության, գրունտների մեխանիկայի և այլնի վրա։ Հիդրոտոխնիկան, որպես գիտության կարևորագույն խնդիրներն են. հուների և հիդրոտեխնիկական կառույցների վրա ջրային հոսքերի վնասակար ազդեցության, առափնյա տերիտորիաները դրանից պաշտպանելու եղանակների ուսումնասիրությունը, գետի հոսքի կարգավորման մեթոդների մշակումը, հիմնատակերի և կառույցների (հատկապես հողե) գրունտներով ջրի ֆիլտրման հետազոտությունը և այլն։ Տնտեսական խնդիրների ուսումնասիրման հիման վրա հիդրոտեխնիկան մշակում է հիդրոտեխնիկական կառույցների հաշվարկի և նախագծման մեթոդներ, դրանց կառուցման և շահագործման եղանակներ։ Բացի տեսական հետազոտություններ կատարելու եղանակից, հիդրոտեխնիկական բազմաթիվ հարցեր լուծվում են գործնական ճանապարհով՝ լաբորատորային մոդելավորման միջոցով և բնական պայմաններում տարվող հետազոտությունների (օրինակ, կառույցների հիդրավլիկական ռեժիմի, դրանց տարրերի և կոնստրուկցիաների լարումային վիճակների ու դեֆորմացիաների ևն) օգնությամբ։ Հիդրոտեխնիկան գիտության և տեխնիկայի հնագույն բնագավառներից է։ Դեռ 4400 տարի մ.թ.ա. Եգիպտոսում կառուցվում էին ջրանցքներ՝ Նեղոս գետի հովտում հողեր ոռոգելու նպատակով։ Բաբելոնում 43 հզ. տարի մ.թ.ա. գոյություն ունեին ջրմուղներով և արտեզյան ջրհորներով ապահովված քաղաքներ, Հունաստանի և Հռոմի ծաղկման ժամանակաշրջանում հիդրոտեխնիկան մեծ զարգացում ստացավ։ XVII— XVIII դարերում մանուֆակտուրայի երևան գալը, առևտրի ընդարձակումը և քաղաքների աճը առաջ բերեցին հիդրոտեխնիկական շինարարության վերելք։ Գալիլեյի, Պասկալի, Նյուտոին, Լոմոնոսովի, Բեռնուլիի աշխատանքները նշանակալիորեն բարձրացրին հիդրոտեխնիկայի տեսական հիմքը, որը հնարավորություն տվեց անցնելու ավելի բարդ կառույցների ստեղծմանը։ Հիդրոտեխնիկական շինարարությունը նոր վերելք ապրեց XIX դարի երկրորդ կեսին՝ արդյունաբերության աճի և ջրամատակարարման կարիք զգացող խոշոր քաղաքների զարգացման հետևանքով։
Կասյան

Կասյան, հայկական ազգանուն։


== Ազգանունը կրողներ ==
Կասյան Ռոման - ուկրաինացի ռեժիսոր, օպերատոր, սցենարիստ։
Ալեքսանդր Կասյան
Ալեքսանդր Մարտինի Կասյան (1934), ճարտարագետ-մեխանիկոս, արտադրության կազմակերպիչ։
Աննա Հովհաննեսի Կասյան (1981), օպերային երգչուհի (սոպրանո)։
Զավեն Պողոսի Կասյան (1931-2013), գրող, բանաստեղծ։
Մարտին Վահանի Կասյան (1905-1995), մեխանիկ։
Սարգիս Հովհաննեսի Կասյան, (1876-1937), կուսակցական, պետական գործիչ, հրապարակախոս։
Վլադիմիր Սուրենի Կասյան (1955), պետական գործիչ։


== Տեղանուններ ==
Կասյան փողոց, փողոց Երևանի Արաբկիր վարչական շրջանում։ Անվանվել է ի պատիվ Սարգիս Կասյանի։


== Գրական հերոսներ ==
Վ. Կասյան, Վահե Ղուկասյանի «Գրողի տարածը» վիպակի հերոսներից։


== Ծանոթագրություններ ==
Էգրիսո ջուր

Էգրիսո ջուր, գետ Հայկական լեռնաշխարհում, Սև ծովի ավազանում։ Այս ձևը գործածական է հայկական միջնադարյան աղբյուրներում։ Այդպես է անվանավել Ճորոխ գետի ստորին հոսանքը։


== Ծանոթագրություններ ==
Պրիշչեպովկա (գյուղ, Նովոմիրգորոդի շրջան)

Անվան այլ կիրառումների համար տե՛ս՝ ՊրիշչեպովկաՊրիշչեպովկա (ուկրաիներեն՝ Прищепівка), գյուղ Ուկրաինայի Կիրովոգրադի մարզի Նովոմիրգորոդի շրջանում։
2001 թվականի տվյալներով Պրիշչեպովկա գյուղում բնակվում էր 323 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քրիստոսի համբարձման կաթոլիկ եկեղեցի

Քրիստոսի համբարձման կաթոլիկ եկեղեցի (ռուս.՝ Кирха Вознесения Христа), ծխական եկեղեցի Սովետսկում, քաղաքի տեսարժան վայրերից մեկը։


== Պատմություն ==
Քրիստոսի համբարձման կաթոլիկ եկեղեցու ներկայիս տեղում նախկինում եղել է Մարիամի համբարձման վանքը, որը կառուցվել է Տիլզիտում գոթական ոճով, կարմիր աղյուսով, Ֆաբրիկշտրասսեի վրա (Իսկրայի փողոց) 1843-1851 թվականներին։
1888 թվականին կառուցվեց բարձր աշտարակ, 1926 թվականին եկեղեցին վերակառուցվեց։ Երկրորդ համաշխարհային պատերազմից հետո եկեղեցու շենքը մասնակիորեն ավերվեց, բայց աշտարակը պահպանվեց։ Եկեղեցու հիմնական շենքը զգալիորեն տուժել է 1944 թվականի ռմբակոծության ժամանակ։ Մինչև 1950-ական թվականների վերջը եկեղեցու շենքում տեղակայված էր երկրորդական հումքի ընդունման կետ։ Եկեղեցու երկաթյա պարիսպը օգտագործվել  է որպես ցանկապատ   № 1 դպրոցի համար։
1960-1970-ական թվականներին եկեղեցին ակտիվորեն ապամոնտաժվեց, կանգուն մնաց միայն աշտարակը, մինչև 1983 թվականը, որն էլ հետագայում պայթեցվեց։ 

1992 թվականին եկեղեցու տարածքը հատկացվեց Սովետսկի կաթոլիկ համայնքին, 1993 թվականին լիտվացի ճարտարապետներ Գեդեմինոս Յուրյավիչուսի և Ստասիս Յուշկայի նախագծով և վանական Անուպրաս Գաուրոնսկասի և տեղացի կաթոլիկների  նախաձեռնությամբ հին հիմքի վրա սկսվեց կառուցվել կաթոլիկ եկեղեցու նոր շենքը։ Քրիստոսի Համբարձման եկեղեցին հանդիսավորապես օծվեց 2000 թվականի օգոստոսի 20-ին։


== Նկարագրություն ==
Եկեղեցին իրենից ներկայացնում է բաց դեղնավուն շինություն, որը կառուցվել է կարմիր աղյուսից պատրաստված բարձր աշտարակի շուրջը։ Ներսում կա ընդարձակ դահլիճ աղոթքի համար, նստարաններին դրված էին փափուկ բարձիկներ և աղոթագրքեր։ Հարուստ զարդարված զոհասեղանին փոխարինում է նկարազարդված պատը և բեմը, որտեղից էլ ծխականների համար կարդում են Սուրբ գրությունները և աղոթքները։ Եկեղեցում ծիսակատարությունները և ծառայությունները իրականացվում են ռուսերեն և լիտվերեն։ Ծխական վանահայրն է քահանա Անուպրաս Գաուրոնսկասը։   


== Ծանոթագրություններ ==
Դենիսովսկի գյուղական խորհուրդ (Օրժիցկի շրջան)

Դենիսովսկի գյուղական խորհուրդ  (ուկրաիներեն՝ Денисівська сільська рада), Ուկրաինայի Պոլտավայի մարզի Օրժիցկի շրջանում։
2001 թվականի տվյալներով Դենիսովսկի գյուղական խորհրդում բնակվում էր 1048 մարդ։ Բնակավայրը զբաղեցնում է 43,99 կմ² տարածք։ Բնակչության խտությունը կազմում էր 23,82 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մոտիդես

Մոտիդես (հուն․՝ Μότιδες, թուրքերեն՝ İncesu), գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ 1974 թվականից սկսած գյուղը բնակեցված է թուրքերով։


== Բնակչություն ==


== Ծանոթագրություններ ==
Մայքլ Սերա

Մայքլ Oսթին Սերա (անգլ. Michael Austin Cera, հունիսի 7, 1988(1988-06-07), Բրամպտոն, Օնտարիո, Կանադա), կանադացի դերասան և երաժիշտ։ Նա հայտնի էր դեռ վաղ տարիքից։ Սերան կատարեց իր Բրոդուեյի դեբյուտը 2014 թվականին՝ This is Our Youth բեմադրության մեջ։
Բացի դերասանությունից, Սերան նաև երաժիշտ է։ 2014 թվականին դուրս է եկել իր True That դեբյուտային ալբոմը։


== Վաղ տարիներ ==
Սերան ծնվել է Օնտարիո նահանգի Բրեմփթոն քաղաքում։ Իր ծնողներն են Լինդա և Լուիջի Սերաները։ Հայրը Սիցիլիացի է, իսկ մայրը ունի իռլանդական, հոլանդական, շոտլանդական և անգլիական արմատներ։ Սերան ունի երկու քույր՝ Ջորդանը և Մոլին։
Նա հաճախել է Քոնեստոգա դպրոցը, Ռոբերտ Հ. Լեյգրքուիստ Ավագի անվան դպրոցը և Հարթ Լեյք միջնակարգ դպրոցը մինչև 9-րդ դասարան։


== Երաժշտություն ==
Սերան The Long Goodbye խմբի անդամ է։ Նրա ալբոմը՝ True That դուրս է եկել 2014 թվականի օգոստոսի 8-ին։ Ալբոմի մեջ մտնում է 19 օրիգինալ երգ, Ռոդերիկ Ֆալքոների «Play It Again» և Բլեյզ Ֆոուլիի «Clay Pidgeons» երգի կատարումները։


== Ֆիլմագրություն ==


== Հեռոուստատեսություն ==


== Ծանոթագրություններ ==
Մարտինովկա (գյուղ, Խիսլավիչսկի շրջան)

Անվան այլ կիրառումների համար տե՛ս՝ ՄարտինովկաՄարտինովկա (ռուս.՝ Мартыновка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Lonely Day

«Lonely Day», ամերիկահայ «System of a Down» խմբի երկրորդ սինգլն է է իրենց հինգերորդ՝ Hypnotize ալբոմից։ Որպես առանձին սինգլ թողարկվել է 2006 թ. ապրիլի 17-ին։ Երգի խոսքերի և երաժշտության հեղինակն է Դարոն Մալաքյանը։ Երգը «Grammy 2006»-ի «Լավագույն հարդ-ռոք կատարում» մրցանակի թեկնածու էր։


== Տեսահոլովակ ==
Երգի հիման վրա նկարահանվել է տեսահոլովակ։ Տեսահոլովակում «System of a Down»-ի անդամները ավտոբուսով շրջում են քաղաքում. Սերժ Թանկյանը բազմոցին նստած թերթ է կարդում, Շավո Օդաջյանը ինքն իր հետ շախմատ է խաղում և նկարում է, Ջոն Դոլմայանը նույնպես նստած է բազմոցին և ականջակալներով երգ է լսում, իսկ Դարոն Մալաքյանը միաժամանակ երգում է և պատուհանից դուրս նայում։ Տեսահոլովակի նկարահանումները համընկնում են Հոլիվուդում կայացած նկարահանումների հետ։


== Երգացանկ ==


== Երաժիշտներ ==
System of a Down.

Դարոն Մալաքյան` վոկալ, կիթառ, բաս կիթառ, ստեղնաշարային գործիքներ
Սերժ Թանկյան` վոկալ, ստեղնաշարային գործիքներ
Շավո Օդաջյան` բաս կիթառ
Ջոն Դոլմայան` հարվածային գործիքներԴարոնը բաս և ստեղնաշարային գործիքներ է նվագել միայն «Lonely Day» երգում։

RZA-ն և Masta Killa-ն Wu-Tang Clan-իվ՝ «Shame» երգի համար հրավիրված վոկալիստներն են։


== Ծանոթագրություններ ==


== Արտաքին հղումներ ==
Տեսահոլովակը ՅուԹյուբ կայքում
KBS

Korean Broadcasting System (կորեերեն՝ 한국 방송 공사, Hanguk Bangsong Gongsa), Հարավային Կորեայի խոշորագույն հեռուստատեսային և ռադիո ընկերություն։ Հիմնվել է 1927 թվականին։ Առաջին ռադիոկայանը հիմնվել է 1927 թվականի փետրվարի 27-ին, իսկ 1961 թվականի հոկտեմբերի 1-ին ստեղծվեց հեռուստատեսությունը։ 1973 թվականի մարտի 3-ին ընկերությունը ստացել է հանրային հեռարձակողի կարգավիճակ։ 2001 թվականին ընկերությունը սկսել է հեռարձակվել թվային ֆորմատով՝ բարձր հաճախականությամբ (HD 1080i)։


== Հեռուստատեսություն ==
Հանրային հեռուստաալիքներKBS1 - Կորեայի գլխավոր հեռուստաալիքը, հեռարձակվում է 1961 թ. դեկտեմբերի 31-ից։
KBS2 - Ներկայացնում է լրատվություն, ժամանցային հաղորդումներ և հեռուստասերիալներ. հեռարձակվում է 1965 թ. դեկտեմբերի 7-ից։Միջազգային հեռուստաալիքներKBS World, միջազգային հեռուստաալիք. հեռարձակվում է 2003 թ. հուլիսի 1-ից։
KBS America - KBS ցանցի ամերիկյան հեռուստաալիք. ցուցադրում է KBS World ալիքի հաղորդումները [1]:
KBS Japan - KBS ցանցի ճապոնական հեռուստաալիք. ցուցադրում է KBS World ալիքի հաղորդումները։
KBS Canada - KBS World հեռուստաալիքի հեռարակումը Կանադայում։KBS N արբանյակային և կաբելային հեռուստաալիքներKBS Prime - Մշակութային ուղղվածության արբանյակային հեռուստաալիք, հեռարձակվում է 1996 թվականից։
KBS Drama - Դրամատիկական հեռուստաալիք, հեռարձակվում է 2002 թվականից։
KBS Select - Առևտրային հեռուստաալիք, հեռարձակվում է 2003 թվականից։
KBS N Sports - Մարզական հեռուստաալիք, հեռարձակվում է 2002 թվականից։
KBS Joy - Ժամանցային և զվարճալի ուղղվածության հեռուստաալիք, հեռարձակվում է 2006 թվականից։


== Ռադիո ==
KBS Radio 1
KBS Radio 2
KBS Radio 3
KBS Classic FM
KBS Cool FM
KBS World Radio, միջազգային բազմալեզու ռադիոկայան։


== Արտաքին հղումներ ==
Պաշտոնական կայք
Միջազգային ռադիոյի կայքէջ
Պոպովո (գյուղ, Վելիկա Բոգաչկայի շրջան)

Անվան այլ կիրառումների համար տե՛ս՝ ՊոպովոՊոպովո (ուկրաիներեն՝ Попове), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Պոպովո գյուղում բնակվում էր 439 մարդ։ Բնակավայրը զբաղեցնում է 1166 կմ² տարածք։ Բնակչության խտությունը կազմում էր 376,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆիլ Ֆորդ (այլ կիրառումներ)

Ֆիլ Ֆորդ կարող է վերաբերվել.

Ֆիլ Ֆորդ (ծնվ. 1956), ամերիկացի բասկետբոլիստ, որը խաղացել է NBA-ում 1978-1985 թվականներին։
Ֆիլ Ֆորդ (ծնվ. 1950), բրիտանացի սցենարիստ։
Արտակ Ոսկանյան

Արտակ (Էռնեստ) Սուրենի Ոսկանյան (ապրիլի 30, 1938(1938-04-30), Ղզլքիլիսա, Ծալկայի մունիցիպալիտետ, Քվեմո Քարթլիի մարզ, Վրաստան - օգոստոսի 14, 2019(2019-08-14)), հայ բանաստեղծ, թարգմանիչ, ԽՍՀՄ գրողների միության անդամ (1969)։


== Կենսագրություն ==
1962 թվականին ավարտել է ՀՊՄԻ ֆիզմաթ ֆակուլտետի ֆիզիկայի բաժինը։ Երկու տարի որպես ուսուցիչ աշխատել է Հոկտեմբերյանի շրջանի Նալբանդյան գյուղում։ 1964-1967 թվականներին աշխատել է «Գիտություն և տեխնիկա» ամսագրի խմբագրությունում որպես ֆիզմաթ գիտությունների բաժնի վարիչ։ Կարճ ժամանակով վարել է «Գարուն» ամսագրի գիտության բաժինը։ 1967-1970 թվականներին եղել է «Մաթեմատիկան և ֆիզիկան դպրոցում» հանդեսի խմբագիրը, միաժամանակ սովորել է Երևանի Խաչատուր Աբովյանի անվան հայկական մանկավարժական ինատիտուտի ասպիրանտուրայում (տեսական ֆիզիկայի գծով)։ 1970-1974 թվականներին աշխատել է Հայկական հանրագիտարանի ֆիզմաթ և քիմիայի գիտաճյուղային  խմբագրության վարիչ, 1974-1979 թվականներին՝ գլխավոր խմբագրի տեղակալ, 1976 թվականի հունիսից մինչև դեկտեմբերը եղել է ԽՍՀՄ գրական ֆոնդի հայկական բաժանմունքի տնօրենը։ 1977 թվականի օգոստոսի 19-ից վերստին նշանակվել է Հայկական սովետական հանրագիտարանի գլխավոր խմբագրի տեղակալ։ 1979 թվականի հունիսից աշխատում է «Սովետական գրող» հրատարակչությունում որպես մանկապատանեկան գրականության բաժնի գլխավոր խմբագրի տեղակալ։ 1990 թվականից՝ «Անահիտ», 2006 թվականից՝ «Օքրո Օքրոյան» հրատարակչությունների տնօրեն, միաժամանակ՝ 1998-2001 թվականներին՝ «Աստվածաշնչային լիգա» քրիստոնեական կազմակերպության փոխտնօրեն, 2003 թվականից՝ Օքրո Օքրոյանի անվան գրական հիմնադրամի նախագահ։


== Ստեղծագործություններ ==
Լույս է ընծայել «Կաթն ծիր» (1967), «Կարճ միացում» (1980), «Կարոտի կայծ» (1985), «Ընտրանի » (2006) ժողովածուները, «Աշխարհի արարումը» (1998), «Սև գույնը» (2003) պոեմները, «Թզուկը» (2003), «Գույների հեղեղը» (2003, երկուսն էլ՝ մանկական բանաստեղծությունների ժողովածու), «Երկնային Թումանյանը» (2006, ընտրությունը, առաջաբանը և վերլուծությունները՝ Ոսկանյանի), «Ռիչարդն ընդդեմ Ռիչարդի» (2006, թատերագիտական Էսսե) գործերը։ Կատարել է թարգմանություններ վրացերենից և ռուսերենից։


== Մատենագիտություն ==


=== Գրքեր ===
Կաթն-ծիր (բանաստեղծություններ), Երևան, «Հայաստան», 1967, 66 էջ։
Կարճ միացում, Երևան, «Սովետական գրող», 1980, 267 էջ։
Սև գույնը։ Ամրոց գրուպ, 2003, 14 էջ։
Պատմություններ ֆիզիկայի մասին։ Դպրոցական միջին տարիքի երեխաների համար։ Ամրոց գրուպ, 2003, 80 էջ։


=== Մամուլ ===
Բանաստեղծություններ («Երեկոյացավ...», Իրերս, Իմ գլուխը, Իմ ոտքերը, «Ամաղուի երկնահարկի եկեղեցի...», «Մայթերի լայնքով, երկայնքով մայթերի...»): «Գարուն», 1967, № 2, էջ 43-44։


== Ծանոթագրություններ ==
Լիբանոս

Լիբանոս, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Ճորոխ գետի վերին հոսանքի ձախ կողմում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ներուբայկա

Ներուբայկա (ուկրաիներեն՝ Нерубайка), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Ներուբայկա գյուղում բնակվում էր 1 251 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վլադիմիր Կաբոշկին

Վլադիմիր Կաբոշկին (դեկտեմբերի 1, 1937(1937-12-01) - 1992, Մոսկվա, Ռուսաստան), խորհրդային դիվանագետ, արտակարգ և լիազոր դեսպան։


== Կենսագրություն ==

1951-1953 թվականներին՝ ԽՍՀՄ ԱԳՆ կենտրոնական բաժնի աշխատակից։
1953-1957 թվականներին՝ Լիվանում ԽՍՀՄ դեսպանատան աշխատակից։ .
1957-1959 թվականներին՝ ԽՍՀՄ ԱԳՆ կենտրոնական բաժնի աշխատակից։
1959-1968 թվականներին՝ ԽՄԿԿ Կենտկոմի բաժժնի աշխատակից։
1968-1971 թվականներին՝ Ալժիրում ԽՍՀՄ դեսպանության խորհրդական։
1972-1975 թվականներին՝ Սիրիայում ԽՍՀՄ դեսպանատան խորհրդական-դեսպանորդ։
1975 թվականի օգոստոսի 2-1978 թվականի դեկտեմբերի 19՝ Եմենի Ժողովրդական Ժողովրդավարական Հանրապետությունում ԽՍՀՄ արտակարգ և լիազոր դեսպան։
1979 թվական սեպտեմբերի 11- 1984 թվական սեպտեմբերի 1՝ Հունաստանում ԽՍՀՄ արտակարգ և լիազոր դեսպան։


== Մրցանակներ ==
Կարմիր աստղի շքանշան։
Ազգերի ընկերության շքանշան։
«Պատվո նշան» շքանշան։
Հայրենական պատերազմի շքանշան:
Մեդալներ։


== Ծանոթագրություններ ==


== Գրականություն ==
«Դիվանագիտական բառարան»
(1284) Լատվիա

(1284) Լատվիա (անգլ.՝ Latvia), աստերոիդ աստերոիդների հիմնական գոտում։ Հայտնաբերվել է 1933 թվականի հուլիսի 27-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,644564 ա. մ., առավելագույնը մոտենում է 2,1915 ա. մ. հեռավորության վրա և հեռանում 3,0976 ա. մ., իսկ Երկրի ուղեծրին Լատվիա աստերոիդը նվազագույնը մոտենում է 1,23 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1570,83 երկրային օրվա ընթացքում, իր ուղեծրով շարժվելով միջինում 0,229178 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,88° անկյուն։
Լատվիա աստերոիդը պատկանում է Ադեոնայի աստերոիդների ընտանիքին, որը տեղաբաշխված է հիմնական աստերոիդների գոտում։
Ըստ Տոլենի սպեկտրալ դասակարգման պատկանում է T դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1284) Լատվիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խաչիձոր (գետակ)

Խաչիձոր, գետակ Հայաստանի Սյունիքի մարզում, Կարճևան գետի աջ օժանդակը։ Սկիզբ է առնում Սուրբ Հովհաննես լեռան հարավային լանջից և Ագարակ քաղաքի հյուսիսային մասում միանում մայր գետին։ Երկարությունը՝ 3 կմ։


== Ծանոթագրություններ ==
Նատրիումի դիվոլֆրամատ

Նատրիումի դիգերմանատ, Na2W2O7 քիմիական բանաձևով նատրիումի և վոլֆրամաթթվի աղ։ Առաջացնում է բյուրեղներ, լավ է լուծվում ջրում։


== Ստացում ==
Նատրիումի վոլֆրամատի և վոլֆրամաթթվի միջև ռեակցաիյով
  
    
      
        
          
            N
            
              a
              
                2
              
            
            W
            
              O
              
                4
              
            
            +
            
              H
              
                2
              
            
            W
            
              O
              
                4
              
            
             
            
              
                →
                
                  
                    800
                    
                      o
                    
                  
                  C
                
              
            
             
            N
            
              a
              
                2
              
            
            
              W
              
                2
              
            
            
              O
              
                7
              
            
            +
            
              H
              
                2
              
            
            O
          
        
      
    
    {\displaystyle {\mathsf {Na_{2}WO_{4}+H_{2}WO_{4}\ {\xrightarrow {800^{o}C}}\ Na_{2}W_{2}O_{7}+H_{2}O}}}
  


== Ֆիզիկական հատկություններ ==
Նատրիումի դիվոլֆրամատը առաջացնում է տարբեր մոդիֆիկացիաների բյուրեղահիդրատներ։

շեղանկյան սինգոնիայի բյուրեղներ՝ C mca տարածական խմբով։ Բյուրեղացանցի տարրական բջջի պարամետրերն են՝ a = 0,7216 նմ, b = 1,1899 նմ, c = 1,4716 նմ, Z = 8
շեղանկյան սինգոնիայի բյուրեղներ՝ C mc21 տարածական խմբով։ Բյուրեղացանցի տարրական բջջի պարամետրերն են՝ a = 0,37777 նմ, b = 2,66067 նմ, c = 0,54290 նմ, Z = 4, d = 6,40 նմ։Լավ է լուծվում ջրում։


== Ծանոթագրություններ ==


== Գրականություն ==
Руководство по неорганическому синтезу։ В 6-ти т., Брауэр Г., 1985
Դեյր Հաֆիրի գավառ

Դեյր Հաֆիրի գավառ (արաբ․՝ منطقة دير حافر‎‎), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Հալեպի մարզի 10 գավառներից մեկը։
Վարչական կենտրոնն է Դեյր Հաֆիր քաղաքը։ 2004 թվականի մարդահամարի տվյալներով գավառը ունի 91 124 բնակչություն։ Մինչև 2008 թվականի դեկտեմբերը Ալ-Բաբի գավառի մասն էր կազմում։
Դեյր Հաֆիրի գավառը բաղկացած է 3 շրջաններից՝

Դեյր Հաֆիրի (արաբ․՝ ناحية دير حافر‎‎), կենտրոն՝ Դեյր Հաֆիր, բնակչություն՝ 33 592
Ռասմ Հարմիլ ալ-Իմամի (արաբ․՝ ناحية رسم حرمل الإمام‎‎), կենտրոն՝ Ռասմ Հարմիլ ալ-Իմամ, բնակչություն՝ 30 029
Քուվեյրիս Շարկիի (արաբ․՝ ناحية كويرس شرقي‎‎), կենտրոն՝ Քուվեյրիս Շարկի, բնակչություն՝ 26 729


== Ծանոթագրություններ ==
Ուիչիտա շրջան (այլ կիրառումներ)

Ուիչիտա շրջան, կարող է վերաբերել՝

Ուիչիտա շրջան - ԱՄՆ Կանզաս նահանգի 105 վարչական միավորներից մեկը
Ուիչիտա շրջան - ԱՄՆ Տեխաս նահանգի 254 վարչական միավորներից մեկը
Ուվատի շրջան

Ուվատի շրջան (ռուս.՝ Уватский район), մունիցիպալ շրջան Ռուսաստանի Դաշնության Տյումենի մարզում։
Ստեղծվել է 1923 թվականին։ Վարչական կենտրոնը՝ Ուվատ։


== Աշխարհագրություն ==
Շրջանի տարածքի մակերեսը կազմում է 48320,9 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 19564 մարդ։ Բնակչության խտությունը կազմում էր 0,4 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մոլոդյոժնի (Կամենսկի շրջան)

Անվան այլ կիրառումների համար տե՛ս՝ Մոլոդյոժնի (այլ կիրառումներ)Մոլոդյոժնի (ռուս.՝ Молодёжный), ավան Ռուսաստանի Դաշնության Ռոստովի մարզի Կամենսկի շրջանում։ Մտնում է Աստախանովսկի գյուղական համայնքի կազմի մեջ։
Էմիլ Դյուբուա Ռեյմոն

Էմիլ Դյուբուա Ռեյմոն (գերմ.՝ Emil Heinrich Du Bois-Reymond, նոյեմբերի 7, 1818(1818-11-07)[…], Բեռլին, Պրուսիայի թագավորություն - դեկտեմբերի 26, 1896(1896-12-26)[…], Բեռլին, Գերմանական կայսրություն), գերմանացի ֆիզիոլոգ և փիլիսոփա, Բեռլինի ԳԱ անդամ (1851) և համալսարանի պրոֆեսոր (1855 թվականից)։
Հիմնական գիտական աշխատությունները վերաբերում են կենդանի օրգանիզմներում էլեկտրականության առաջացման հարցերին։ Ապացուցել է Էլեկտրականության առկայությունը մկաններում, նյարդերում և հյուսվածքներում։ Բացահայտել է ֆիզիկական էլեկտրոտոնուսը։ Դյուբուա Ռեյմոնի առաջարկած և նրա անունը կրող մի շարք սարքավորումներ (ինդուկցիոն ապարատներ, չբևեռացող էլեկտրոդներ) օգտագործվում են բժշկական և ֆիզիոլոգիական լաբորատորիաներում։ Որպես փիլիսոփա կողմնակից էր մեխանիստական մատերիալիզմին և ագնոստիցիզմին։


== Ծանոթագրություններ ==
Արաբ-Օջագի

Արաբ-Օջագի, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 497 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Դիպլոմային աշխատանք

Դիպլոմային աշխատանք (նախագիծ), ավարտական որակավորման աշխատանքներից մեկը՝ մասնագետների պատրաստման ծրագրերով սովորող ուսանողների ինքնուրույն ստեղծագործական աշխատանք, որը իրականացնում են վերջին, ավարտական կուրսում։
Դիպլոմային աշխատանքը սովորաբար իրականցվում է ուսանողների կողմից, որոնք սովորում են բնագիտական, հումանիտար, տնտեսագիտական և ստեղծագործական մասնագիտացումներով, և նպատակ ունի ստուգել, համակարգել և ընդհանրացնել ուսանողների հատուկ տեսական գիտելիքները և գործնական հմտությունները։
Դիպլոմային նախագիծը սովորաբար կատարում են ուսանողները, որոնք սովորում են տեխնիկական մասնագիտացումներով, և առաջարկում է որոշակի տեխնիկական սարքավորման կամ տեխնոլոգիայի ստեղծում կամ հաշվարկում։ Բացառության տեսքով տեխնիկական բուհերի ուսանողները կարող են կատարել նաև դիպլոմային աշխատանքը, եթե այն կրում է տեսական կամ փորձարարական բնույթ։
Դիպլոմային նախագծի (աշխատանքի) նախապատրաստությունը և դրան նախորդող պրոֆեսիոնալ ուղղվածություն ունեցող պրակտիկան՝ որպես ուսուցման վերջնական փուլ, պատասխանում են ուսանողի մոտ մասնագիտական բնագավառում ինքնուրույն աշխատանքի հմտությունների ձևավորմանը։ Դիպլոմը գրելու և պաշտպանելու ողջ տեղեկատվությունը պետք է ներկայացվի ուսանողներին համալսարանն ավարտելուց ավելի քան ամիս առաջ։ Դիպլոմային նախագծի հաջող պաշտպանությունը Պետական ատեստացիոն հանձնաժողովի նիստի ժամանակ համարվում է ուսանողին համապատասխան որակավորում տրամադրելու իրավական հիմք։ Բացառություն են կազմում միայն մի շարք բժշկական մասնագիտացումներ, որտեղ դիպլոմային աշխատանքի պաշտպանության փոխարեն անհրաժեշտ է հաջողությամբ հանձնել պետական քննություն, ինչպես նաև ավարտել ինտերնատուրան։
Դիպլոմային աշխատանք գրելու հիմնական նպատակը շրջանավարտների տեսական գիտելիքների և գործնական հմտությունների ընդհանրացումն ու համակարգումն է։ Դիպլոմային աշխատանքը, որպես կանոն, բաղկացած է տեսական, գործնական (վերլուծական)և նախագծային հատվածներից։ Կատարվում է մեծավ մասամբ որոշակի կազմակերպության օրինակով։


== Տես նաև ==
Դիսերտացիա


== Արտաքին հղումներ ==
en.wikibooks.org/wiki/ETD Guide Guide to electronic theses and dissertations on Wikibooks
Networked Digital Library of Theses and Dissertations (NDLTD)
EThOS Database Database of UK Doctoral theses available through the British Library
Իրաքի վարչական բաժանում

Իրաքը բաժանված է 18 մարզերի (արաբ․՝ محافظة‎‎ muḥāfaẓä), որոնք անգլերեն հայտնի են որպես նահանգապետություն (անգլ.՝ Governorate)։


== Տես նաև ==
ISO 3166-2:IQ


== Արտաքին հղումներ ==
Iraq Inter-Agency Information & Analysis Unit


== Ծանոթագրություններ ==
Էտտի

Էտտի, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Անտոն Մաուվե

Անտոն Մաուվե (հոլ.՝ Anton Mauve, սեպտեմբերի 18, 1838(1838-09-18)[…], Զանդամ, Հյուսիսային Հոլանդիա, Նիդերլանդներ - փետրվարի 5, 1888(1888-02-05)[…], Արնհեմ, Խելդեռլանդ, Նիդերլանդներ), հոլանդացի նկարիչ, բնանկարիչ։


== Կյանքը և ստեղծագործությունը ==
Անտոն Մաուվեն ծնվել է 1838 թվականի սեպտեմբերի 18-ին, Զանդամում, Հյուսիսային Հոլանդիա մարզում։ Մեկ տարի անց նրա հայրը՝ Ուիլլեմ Քարել Մաուվեն, ով Մեննոնիտական եկեղեցու քահանա էր, ուղարկվում է Հաառլեմ, որտեղ էլ մեծանում է Անտոնը։
16 տարեկանում Մաուվեն կրթության է անցնում նկարիչ-անիմալիստ Պիտեր Ֆրեդերիկ վան Օսի մոտ, սկսում է նկարել գյուղական տեսարաններ ոչխարներով, կովերով և ձիերով։ Երիտասարդ նկարչի սիրելի թեման է դառնում ձիերի պատկերումը։ Ստանում է նկարիչ Պաուլ Գաբրիելի աջակցությունը։ Շնորհիվ իր՝ չափազանց հասարակ սյուժեների ընտրության, որոնք որպես օրենք պատկերում է մոխրագույն կամ արծաթագույն երանգներով, դառնում է Հաագայի գեղարվեստի դպրոցի լավագույն ակվարելիստներից մեկը։
Մաուվեն մեծ ազդեցություն է ունեցել իր բարեկամ Վինսենթ վան Գոգի (ով իր կնոջ զարմիկն էր) գեղարվեստական կայացման վրա։ 1881 թվականի հոկտեմբերին Մաուվեն վան Գոգին յուղաներկերով «նկարչի արկղ» է ուղարկում։ Նույն թվականի նոյեմբերին Մաուվեն 3 շաբաթ Հաագայի իր արվեստանոցում վան Գոգին սովորեցնում է ջրաներկով նկարել։ Մաուվեն Վինսենթին ծանոթացնում է Յոհան Հենֆրիկ Վեյսենբրուխի հետ, ով դրական կերպով է վերաբերվում երիտասարդ նկարչի վարպետությանն ու տաղանդին՝ ստիպելով նրան հավատալ իր ստեղծագործական ուժին։
Բացի Նիդերլանդներից (Պետական թանգարան, Ռեյկսմյուզեում), այժմ Մաուվեի գործերը պահպանվում են տարբեր թանգարաններում։ Մեծ քանակությամբ կտավներ ժամանակ ձեռք է բերվել ԱՄՆ-ի կոլեկցիոներների և թանգարանների (օրինակ՝ Բրուքլինյան թանգարան) կողմից։


== Պատկերասրահ ==

		
		
		
		
		
		
		
		
		
		
		
		


== Արտաքին հղումներ ==
Անտոն Մաուվեի նկարները Art UK կայքում
Anton Mauve
RKD databases


== Ծանոթագրություններ ==
Աստերոիդների ցանկ (87701-87800)

Աստերոիդների ցանկ (87601-87700)  • Աստերոիդների ցանկ  • Աստերոիդների ցանկ (87801-87900)
 Աստերոիդների ցանկ (87601-87700)  • Աստերոիդների ցանկ  • Աստերոիդների ցանկ (87801-87900)


== Աղբյուր ==
«Discovery Circumstances: Numbered Minor Planets (85001)-(90000)»։ www.minorplanetcenter.net
Օրթաքյոյ (Ստամբուլ)

Օրթաքյոյ (թուրքերեն՝ Ortaköy, անգլ.՝ Middle Village, բառացի թարգմանությամբ՝ Միջին գյուղ), պատմական շրջան Բեշիկթաշում (Ստամբուլ, Թուրքիա), գտնվում է Բոսֆորի նեղուցի եվրոպական ափի կենտրոնում։ Նախկինում այստեղ փոքրիկ գյուղ էր գտնվում։ Օրքաքյոյ շրջանում տեղակայված են նշանավոր մի շարք պատմական և մշակութային հուշարձաններ (Օրթաքյոյ մզկիթ, Էսմա Սուլթանի առանձնատուն, Ֆերիե պալատական համալիր և այլն)։


== Պատմություն ==

Ժամանակակից Օրթաքյոյի տարածքում գտնվող կառույցների մասին հնագույն հիշատակումները վերաբերում են 9-րդ դարին։ Օրթաքյոյում մշատական բնակավայր հայտնվել է 16-րդ դարի կեսին, երբ սուլթան Սուլեյման I-ը սկսել է այստեղ թուրքերի բնակեցնել։ 1556 թվականին օսմանյան ճարտարապետ Սինանը կառուցեց Թուրքական բաղնիքներ, որոնք ներկայումս Օրթաքյոյի՝ մեր օրեր հասած ամենահին շինություններից մեկն են։
19-րդ դարում սուլթան Աբդուլ Ազիզը Բոսֆորի ափին կառուցեց Չըրաղան պալատը, որի համար նա ստիպված էր քանդել մուսուլմաններին պատկանող ափամերձ բազմաթիվ բնակելի տներ։ Այս ժամանակաշրջանում են կառուցվել Օրթաքյոյի մզկիթը, Էսմա Սուլթանի առանձնատունը։
Հայտնի գերմանացի ճարտարապետ Բրունո Թաութը 20-րդ դարի առաջին կեսին ապրել է Օրթաքյոյում՝ հատուկ իր համար կառուցած տանը։
20-րդ դարի կեսին տեղի է ունենում ազգային փոքրամասնություների զանգվածային արտահոսք Օրթաքյոյից։ Առաջին հերթին, Իսրայել պետության ի հայտ գալուց հետո խիստ կրճատվել է հրեական բնակչությունը, իսկ 1955 թվականի ապստամբությունից հետո Ստամբուլում զգալիորեն նվազել է ազգային մյուս փոքրամասնությունների՝ մասնավորապես հայերի և հույների թվաքանակը։
20-րդ դարի երկրորդ կեսում, հատկապես 1973 թվականի Բոսֆորի կամրջի բացումից հետո, Օրթաքյոյ դուրս եկող եվրոպական հատվածում աճում է տրանսպորտի արտահոսքը։
20-րդ դարի 90-ական թվականներին Օրթաքյոյը կայանում է որպես մշակութային կենտրոն։ Այն համատեղումն է մուսուլմանական, հրեական, քրիստոնեական և կաթոլիկ մշակույթների ու կրոնների։ Վայրը գրավիչ է դառնում զբոսաշրջիկների համար։


== Օրթաքյոյը ներկայումս ==
Ներկայումս Օրթաքյոյը ներկայանում է որպես մշակութային-ժամանցային կենտրոն։ Հրապարակում և նրա շրջակայքում կան բազմաթիվ սրճաններ, հուշանվերների խանութներ, գիշերային ակումբներ, արվեստի պատկերասրահներ։ Դեպի Դոլմաբահչեի պալատ տանող ափամերձ ճանապարհին են տեղակայված Գալաթասարայի համալսարանն ու Չըրաղանի հյուրանոցը։


== Ծանոթագրություններ ==


== Արտաքին հղումներ ==
Համայնապատկերներ և լուսանկարներ Օրթաքյոյից
Ագոգիկա

Ագոգիկա (հին հունարեն՝ ἀγωγή - «վարել, շարժում»), երաժշտական կատարման ընթացքում տարբեր նպատակներով փոքր շեղումներ տեմպից և չափից (դանդաղեցում և արագացում)։ Տերմինը ներմուծել է Հուգո Ռիմանը 1884 թվականին։
Այս շեղումները չեն փոխում ռիթմանական պատկերն ստեղծող նոտաների նշանակությունները (թեպետ մեծությամբ դրանք կարող են բավականին երկարատև լինել), և նոտավորման մեջ, ինչպես ընդունված է, չեն արձանագրվում։ Հուգո Ռիմանը՝ տերմինի հեղինակը, ագոգիկայի հիմնական սկզբունքը համարում է ուժեղ պահերի երկարության ավելացումը թույլերի հաշվին, սակայն պրակտիկայի ընթացքում հաճախ երկարացվում են հենց թույլ բաժինները։


== Գրականության մեջ ==
Ագոգիկա շեղումը լինում է նաև պոեզիայում, երբ հեղինակները, տարբեր նպատակներից ելնելով, շեղում են ռիթմից՝ արագացնելով կամ դանդաղեցնելով այն։

Արագացում.
Դանդաղեցում.


== Ծանոթագրություններ ==
Միտինո (գյուղ, Վյազեմսկի շրջան)

Անվան այլ կիրառումների համար տե՛ս՝ ՄիտինոՄիտինո (ռուս.՝ Митино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թորած ջուր

Թորած ջուր, թորման եղանակով հանքային աղերից, օրգանական ու անօրգանական նյութերից և այլ խառնուրդներից մաքրված ջուր։ Թափանցիկ է, անգույն և չեզոք։ Մաքրման աստիճանը կախված է կիրառման նպատակներից։ Պահում են անագե փակ անոթներում կամ քիմիապես կայուն շշերում։ Թորած ջուրը պիտանի չէ խմելու համար։ Երկարատև օգտագործումը առաջացնում է ստամոքս-աղիքային համակարգի գործունեության խանգարում։
(7194) Սյուզանռոզ

(7194) Սյուզանռոզ (անգլ.՝ Susanrose), աստերոիդ աստերոիդների հիմնական գոտում։ Հայտնաբերվել է 1993 թվականի սեպտեմբերի 18-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,579189 ա. մ., առավելագույնը մոտենում է 2,0482 ա. մ. հեռավորության վրա և հեռանում 3,1102 ա. մ.։ Արեգակի շուրջ մեկ ամբողջական պտույտ է կատարում 1512,95 երկրային օրվա ընթացքում, իր ուղեծրով շարժվելով միջինում 0,237946 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7194) Սյուզանռոզ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
ՀԱՀԳԲ-ի ռազմագործողությունների ցանկ

ՀԱՀԳԲ (ԱՍԱԼԱ)-ի առավել ծավալուն ռազմական գործողությունները 1975 թվականից մինչև 1992 թվականն ընկած ժամանակահատվածում։


== Ծանոթագրություններ ==


== Աղբյուրներ ==
ՀԱՀԳԲ-ի բացահայտված անդամների և նախկին քաղբանտարկյալների Ուխտ Արարատի կազմակերպության կայք  Archived 2019-10-19 at the Wayback Machine.
Attacks attributed to ASALA on the START terrorism database
http://maxpark.com/community/129/content/1485444
Իրեկ (գյուղ, Չիշմինսկի շրջան)

Անվան այլ կիրառումների համար տե՛ս՝ ԻրեկԻրեկ (ռուս.՝ Ирек, բաշկիրերեն՝ Ирек), գյուղ Ռուսաստանի, Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 137 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրոիցա (այլ կիրառումներ)

Տրոիցա, կարող է վերաբերել՝

Տրոիցա - գյուղ Ռուսաստանի Նովգորոդի մարզի Նովոգորոդսկի շրջանի կազմում։
Տրոիցա - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բերյուզովայա (Չերնովոյ Նարիկի վտակ)

Բերյուզովայա (ռուս.՝ Берёзовая (приток Чернового Нарыка)), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տափաստանային հողմավոր բազե

Տափաստանային հողմավոր բազե (լատ.՝ Falco naumanni), բազեների ընտանիքին պատկանող բնադրող-չվող թռչուն, որը գրանցված է Հայաստանի Հանրապետության Կարմիր գրքում։ Տարածված է Բալկաններում, Հարավային Եվրոպայում, Ասիայում, Մոնղոլիայում և Չինաստանում։
Չափազանց նման է սովորական հողմավոր բազեին։ Արուի մեջքի մասը կարմրագորշավուն է, առանց բծերի, գլուխը` մոխրակապտավուն, կուրծքը և որովայնը դրոշմված են նոսր ու մանր բծերով, պոչի ծայրը երիզված է սև շերտով, մագիլները սպիտակ են, իսկ քաշը 185-238 գրամ է։
Բնադրվում է ժայռերի քիվերին, ժայռախորշերում, տների տանիքներին և պատերի ճեղքերում։ Դնում է 4-6 դեղնակարմրավուն մուգ պուտերով ձու։ Որպես հազվագյուտ տեսակ պահպանվում է օրենքով։


== Տարածվածություն ==
Տարածված է Միջերկրածովյան երկրներում, Հյուսիսային Աֆրիկայում, Հարավային Եվրոպայում, Փոքր Ասիայում, դեպի արևելք՝ մինչև Չինաստան։ Ձմեռում է Աֆրիկայում, Արաբիայում և Հնդկաստանում։ Բնադրավայրերը հայտնաբերված են Սյունիքի մարզի Սպանդարյանի ջրամբարի շրջակայքում, հավանաբար տեղ-տեղ բնադրում է Արաքսի հովտում և Հյուսիսային Հայաստանում։


== Էկոլոգիա ==
Ապրում են կիսանապատում, չոր լեռնային տափաստաններում` ընդհուպ մինչև բարձր լեռնային մարգագետիններ։ Չուի շրջանում նախընտրում են բաց լանդշաֆտները, դաշտերը, լեռնային տափաստանները և մարգագետինները։ Բնադրում են գաղութներով կամ առանձին զույգերով։ Բները, սովորաբար, տեղադրված են ժայռերին և շինությունների տանիքների տակ։ Ձվադրում են (3-8 ձու) ապրիլի կեսերին և մայիսին։ Էգը հիմնականում թխսում է 28 օր։ Ձագերը դուրս են գալիս հունիսի վերջին կամ հուլիսի առաջին կեսին։ Սնվում են անողնաշարավոր կենդանիներով (սարդակերպեր, ուղղաթևավորներ, բզեզներ, ճպուռներ) և մանր ողնաշարավորներով (դաշտային մկներ, գետնափորներ, մողեսներ, երբեմն` ճնճղուկազգիներ)։


== Պահպանություն ==
Բնադրման տեղային բնույթով Հայաստանում հազվագյուտ տեսակ է։ ԲՊՄՄ Կարմիր ցուցակում գնահատվում է որպես խոցելի տեսակ։
Թվաքանակը խիստ կրճատվել է ամբողջ արեալում։ Հայաստանում բնադրող զույգերի թիվը չի գերազանցում 25-30-ը։
Վտանգման հիմնական գործոններն են փոքր թվաքանակը, որսագողությունը, բների քանդումը, տնտեսական գործունեության արդյունքում բնորոշ ապրելավայրերի քայքայումը և տեսակի կերատեսակների դեմ պայքարում թունաքիմիկատների օգտագործումը։


== Գրականություն ==
Մ.Ս.Ադամյան - «Հայաստանի թռչուններ», 1985, Երևան, «Սովետական գրող» հրատարակչություն, 232 էջ


== Ծանոթագրություններ ==
Դոլնո Դրիգլիշտե

Դոլնո Դրիգլիշտե (բուլղար․՝ Долно Драглище), գյուղ Բուլղարիայի հարավ-արևմուտքում՝ Բլագոևգրադի մարզի Ռազլոգի համայնքում։
Քաղաքը գտնվում է ծովի մակարդակից 872 մետր բարձրության վրա։ Ըստ 2010 թվականի Բուլղարիայում անցկացված մարդահամարի տվյալների, գյուղի բնակչությունը կազմում է 691 մարդ։
Փոստային ինդեքսը՝ 2798:


== Ծանոթագրություններ ==
Ազնաևո (գյուղ, Բիժբուլյակսկի շրջան)

Անվան այլ կիրառումների համար տե՛ս՝ Ազնաևո (այլ կիրառումներ)Ազնաևո (ռուս.՝ Азнаево, բաշկիրերեն՝ Аҙнай), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 423 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիմ Հի Սոն

Կիմ Հի Սոն (հանգըլ՝ 김희선, հունիսի 11, 1977(1977-06-11) կամ փետրվարի 25, 1977(1977-02-25), Դեգու, Հարավային Կորեա), հարավկորեացի  դերասանուհի։


== Ֆիլմագրություն ==
2015 թվական՝ Կատաղի մայրիկ (Angri Mom), Չո Կան Ջայի դերում
2012 թվական՝ «Հավատ», Յու ին Սուի դերում
2006 թվական ՝ Ժպտա կրկին (Smile Again), Օ Դան Հիի դերում
2005 թվական՝ Առասպել, արքայադուստր Օկ Սույի դերում
2005 թվական՝ «Սիրո տխուր պատմություն»(Sad Love Story)
2003 թվական՝ Իմ չքնաղ տիկին (My Fair Lady)
2003 թվական՝ A Man Who Went to Mars
2001 թվական՝ Wanee & Junah
2000 թվական՝ Բիշունմո՝ թռչող մարտիկը
1999 թվական՝ Կալլա (Calla)
1999 թվական՝ Ghost in Love
1999 թվական՝ Goodbye My Love
1999 թվական ՝ Sun Flower
1999 թվական՝ Tomato
1998 թվական՝ Wedding Dress
1998 թվական՝ To the end of the world
1998 թվական՝ Mister Q
1997 թվական՝ Repechage
1997 թվական ՝ Propose The Color White
1996 թվական՝ Faraway Country Sauna Guys
1995 թվական՝ The Son of the Wind
1994 թվական՝ The tale of Chun Hyang
1994 թվական՝ Agatha Christie


== Մրցանակներ ==
2001 թվական՝ Ամենահայտնի դերասանուհի
2001 թվականի հունիս՝ Հարգարժան դեսպան, Կորեայի միավորված բարեգործական ֆոնդ
2000 թվականի դեկտեմբեր՝ Հանրաճանաչության մրցանակ, «Չանգ Յոնգ ֆիլմի  մրցանակ»
2000 թվականի դեկտեմբեր՝ Հանրաճանաչության մրցանակ,«SBS-ի ֆիլմերի մրցանակաբաշխություն»
2000 թվականի մարտ՝ Պեկ Սան արվեստի մրցանակներ, «Հեռուստատեսային հանրաճանաչության մրցանակ»
1999 թվականի մարտ՝ Բարի կամքի դեսպան Ֆրանսիայում
1998 թվականի դեկտեմբեր՝ SBS-ի ֆիլմերի մրցանակներ, «Մեծ մրցանակ»
1998 թվականի դեկտեմբեր՝ Հանրաճանաչության մրցանակ «MBC-ի ֆիլմերի մրցանակներ»
1997 թվական՝ Հանրաճանաչության մրցանակներ, «KB-ի ֆիլմերի մրցանակաբաշխություն փետրվարում»
1996 թվականի մարտ՝ Պեկ Սանի արվեստի մրցանակներ, «Դերասանուհու նոր հեռուստատեսային մրցանակ»
1996 թվականի դեկտեմբեր՝ KB-ի ֆիլմերի մրցանակ, «Գերազանցության գլխավոր մրցանակ»
1995 թվականի դեկտեմբեր՝ Գործադիր մրցանակներ «Դերասանուհու ընկնող հույսի մրցանակում»


== Ծանոթագրություններ ==


== Արտաքին հղումներ ==
Կիմ Հի Սոն (ռուս.՝ )՝  Internet Movie Database կայքում
Չեռնոգորիայում ՅՈՒՆԵՍԿՕ-ի Համաշխարհային ժառանգության ցանկ

Չեռնոգորիայում ՅՈՒՆԵՍԿՕ-ի Համաշխարհային ժառանգության օբյեկտների ցանկում կա 4 անվանում (2017 թվական), ինչը կազմում է ընդհանուր թվի 0,4 % -ը (2017 թվականին 1073-ից)։ Մեկ օբյեկտ ներառված է բնական, մնացած երեքը՝ մշակութային չափանիշներով, այդ թվում մեկը՝ որպես մարդկային ստեղծագործ հանճարի գլուխգործոց (չափանիշ i)։
Բացի այդ, 2017 թվականի դրությամբ, Չեռնագորիայի տարածքում 4 օբյեկտներ գտնվում են համաշխարհային ժառանգության թեկնածուների ցանկում։
Չեռնագորիան վավերացրել է Համաշխարհային մշակութային և բնական ժառանգության պահպանության կոնվենցիան 2006 թվականի փետրվարի հունիսի 3-ին։ Սակայն առաջին օբյեկտն ընդգրկվել է ցանկում 1979 թվականին՝ ՅՈՒՆԵՍԿՕ-ի Համաշխարհային ժառանգության կոմիտեի 3-րդ նստաշրջանում։ Այդ ժամանակ Չեռնագորիան Հարավսլավիայի Սոցիալիստական Ֆեդերատիվ Հանրապետության մասն էր կազմում։


== Ցանկ ==
Օբյեկտները դասավորված են համաշխարհային ժառանգության ցանկում դրանց ընդգրկվելու հերթականությամբ։


=== Օբյեկտների աշխարհագրական դասավորվածություն ===


== Ծանոթագրություններ ==


== Արտաքին հղումներ ==
Չեռնոգորիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ(անգլ.)
Չեռնոգորիայում Համաշխարհային ժառանգությանը վերաբերող հղումների կատալոգ(անգլ.)
Մեգավատի Սուկարնոպուտրի

Դիա Պերմատա Մեգավատի Սետիավատի Սուկարնոպուտրի (ինդոն.՝ Diah Permata Megawati Setiawati Soekarnoputri, Diah Permata Megawati Setiawati Sukarnoputri), հունվարի 23, 1947(1947-01-23)[…], Ջոկյակարտա, Ինդոնեզիա), ինդոնեզացի պետական և քաղաքական գործիչ։ Ինդոնեզիայի նախագահը (2001-2004, Ինդոնեզիայի առաջին կին նախագահը և երկրի անկախությունից հետո ծնված առաջին նախագահը), Ինդոնեզիայի փոխնախագահ (1999-2001), Ինդոնեզիայի ժողովրդական ներկայացուցիչների խորհրդի պատգամավոր (1987-1992)։ Ինդոնեզիայի դեմոկրատական կուսակցության նախագահ (1993-1996), Ինդոնեզիայի դեմոկրատական կուսակցության հիմնադիր և անփոփոխ (1998-ից) նախագահ։
Երկրի առաջին նախագահ Սուկառնոյի դուստրը։ Հայտնի է անվան կարճ տարբերակներով՝ Մեգավատի Սուկարնոպուտրի (ինդոն.՝ Megawati Soekarnoputri, Megawati Sukarnoputri) և Մեգավատի (ինդոն.՝ Megawati), ինչպես նաև Մեգա մականունով (ինդոն.՝ Mega):


== Կենսագրություն ==


=== Վաղ տարիներ ===
Մեգավատի Սուկարնոպուտրին ծնվել է 1947 թվականի հունվարի 23-ին Ջոկիակարտում։ Նրա ծնողները Սուկառնոն՝ Ինդոնեզիայի առաջին նախագահը, և Ֆատմավատին։ Սուկառնոյի ընտանիքում Մեգավատին երկրորդ երեխան էր և առաջին դուստրը։ Նրա մանկության տարիները անցել են նախագահական նստավայրում՝ Մերդեկի պալատում։ 1966 թվականին, երբ Մեգավատին 19 տարեկան էր, նրա հայրը զրկվեց փաստացի իշխանությունից՝ ի օգուտ գեներալ Սուխարտոյի, մեկ տարի անց Սուհարտոն պաշտոնապես փոխարինեց Սուկառնոյին նախագահի պաշտոնում։
Մեգավատին հոր կառավարման վերջին տարիներին ընդունվել է Բանդունգի Պանջաջարան համալսարան, որտեղ ուսումնասիրել է գյուղատնտեսություն, սակայն 1967 թվականին հրաժարվել է ուսումը շարունակել՝ որոշելով աջակցել գահընկեց հորը։ 1970 թվականին, Սուկառնոյի մահից հետո, Ինդոնեզիայի համալսարանում սկսեց հոգեբանություն ուսումնասիրել, սակայն հեռացվեց երկու տարի անց։


=== Քաղաքական կարիերայի սկիզբ ===
1986 թվականին նախագահ Սուհարտոն, ի նշանավորումն Ինդոնեզիայի անկախության հռչակման գործում Սուկարնոյի վաստակի, նրան շնորհել է Հռչակման հերոսի պատվավոր կոչում։ 1987 թվականին նա անդամակցել է Ինդոնեզիայի դեմոկրատական կուսակցությանը, որն իրեն ներկայացնում է որպես Սուկառնոյի գաղափարների ժառանգորդ և մասնակցել է նրա նախընտրական քարոզարշավին. խորհրդարանական ընտրությունների արդյունքներով նա ընտրվել է Ժողովրդական ներկայացուցիչների խորհրդի պատգամավոր և Ժողովրդական խորհրդատվական կոնգրեսի անդամ։ Այդ ժամանակից ի վեր սկսվել է նա մեծ ճանաչում է ձեռք բերել ինչպես կուսակցության անդամների, այնպես էլ հասարակ ընտրողների շրջանում, նրա կողմնակիցների հիմքը կազմել են քաղաքային աղքատ մարդիկ և գյուղական միջին խավի ներկայացուցիչները։ Քանի որ Մեգավատին չուներ զգալի հռետորական հմտություններ, նրա ժողովրդականությունը պայմանավորված էր հիմնականում իր դստեր կարգավիճակից։


== Նշումներ ==


== Ծանոթագրություններ ==
Էմբեր Բոնդին

Էմբեր Բոնդին (մայիսի 26, 1991(1991-05-26), Կալկարա, South Eastern Region, Մալթա), մալթացի երգչուհի է, ով հաղթեց Եվրատեսիլի մալթական նախընտրական փուլը իր "Warrior" (Ռազմիկ) երգով և իրավունք ստացավ ներկայացնելու Մալթան Եվրատեսիլ 2015 երգի մրցույթում։ Նա ստացավ առավել 12 միավորներ և՛ հեռուստաքվերկությունից, և՛ ժյուրիի անդամներից։ Մալթական հեռարձակող PBS-ը հայտարարեց, որ որոշ կարգավորումների և փոփոխված կանոնների համաձայն առաջին անգամ հաղթական երգի որոշ հատվածներ կամ այն ամբողջությամբ կարող է ենթարկվել փոփոխությունների։ Փաստորեն "Warrior" (Ռազմիկ) երգը կարող է և չներկայացվել Վիեննայում Եվրատեսիլ երգի մրցույթում։
2011-2015 թվականների ընթացքում Էմբերը մասնկացել է Եվրատեսիլի մալթական նախընտրական բոլոր փուլերին։ Նա 2012 թվականին հանդես է եկել որպես բեքվոկալիստուհի Մալթան ներկայացնող Կուրտ Կալլեյայի ելույթի ընթացքում։


== Ծանոթագրություններ ==